Document ID: 32004R0879

Komisijas Regula (EK) Nr. 879/2004
(2004. gada 29. aprīlis)
par pagaidu atļauju jaunam tās piedevas izmantošanas veidam, ko jau atļauj izmantot dzīvnieku barībā (Saccharomyces cerevisiae)
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām1, kurā jaunākie grozījumi izdarīti ar Regulu (EK) Nr. 1756/2002 [1], un jo īpaši tās 3. pantu un 9.e panta 1. punktu,
tā kā:
(1) Direktīva 70/524/EEK nosaka, ka piedevas nedrīkst laist apritē, ja Kopiena nav devusi atļauju.
(2) Attiecībā uz Direktīvas 70/524 C pielikuma II daļā minētajām piedevām, tostarp mikroorganismiem, pagaidu atļauju jaunam jau atļautas piedevas izmantošanas veidam var piešķirt, ja ir izpildīti minētajā direktīvā noteiktie nosacījumi un ja, ņemot vērā pieejamos rezultātus, ir pamatots uzskatīt, ka tad, ja šo piedevu lieto dzīvnieku ēdināšanai, tā iedarbojas vienā no minētās direktīvas 2. panta a) punktā minētajiem veidiem. Šādu pagaidu atļauju var piešķirt uz laika posmu līdz četriem gadiem attiecībā uz piedevām, kas norādītas minētās direktīvas C pielikuma II daļā.
(3) Saccharomyces cerevisiae (MUCL 39885) mikroorganismu pārstrādes produkta izmantošana sivēnu un liellopu nobarošanai pirmo reizi ir piešķirta pagaidu atļauja ar Komisijas Regulu (EK) Nr. 1411/1993 [2].
(4) Tika iesniegti jauni dati, lai atbalstītu pieteikumu attiecināt šīs piedevas atļauju uz piena govīm.
(5) Attiecībā uz šīs piedevas jaunu izmantošanas veidu iesniegtā atļaujas pieteikuma novērtējums liecina, ka Direktīvā 70/524/EEK paredzētie nosacījumi par pagaidu atļaujām ir izpildīti.
(6) Saskaņā ar šīs regulas pielikumā noteiktajiem izmantošanas nosacījumiem Eiropas Pārtikas nekaitīguma iestāde (Zinātnes ekspertu grupa piedevu un produktu vai dzīvnieku barībā izmantoto vielu jautājumos) 2004. gada 27. janvārī sniedza labvēlīgu atzinumu par piedevas nekaitīgumu, kad tā tiek izmantota attiecībā uz piena govju dzīvnieku kategoriju.
(7) Tādēļ šīs piedevas izmantošanai piena govju barībā ir jādod pagaidu atļauja uz četru gadu laika posmu.
(8) Pieteikuma novērtējums norāda, ka vajadzīgas dažas procedūras, kas aizsargātu darba ņēmējus no pielikumā norādītās piedevas iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā [3].
(9) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Šīs regulas pielikumā noteiktajā grupā "Mikroogranismi" iekļautajam preparātam ir pagaidu atļauja, kas attiecas uz piedevas pielietošanu dzīvnieku ēdināšanā saskaņā ar šajā pielikumā paredzētajiem nosacījumiem.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 29. aprīlī

Labels: 3
16
17
6